কথা ও সুর: মৈনাক মহলানবীশ  কন্ঠ: অজিত পান্ডে    পদ্মারে, তোর ঢেউয়ে ঢেউয়ে আমি  নাও বাইয়া যাই পদ্মারে  মোর জনম গেল তোরই কোলে  তবু তোর পানে চাওয়া না ফুরায় ।।    আজও মনে পড়ে সেই দিনগুলি  যবে বৈঠা হাতে আমি প্রথম তুলি  সেই উথালি-পাথালি বাংলাদেশের  ভাষাযুদ্ধের জোয়ার এসে  মিলল তোর জলে ।।    আজও ভুলি নাই সেই দিনগুলি  যবে তোর বুকেতে নাও বাইয়া চলি  সেই উথালি-পাথালি বাংলাদেশের  মুক্তিযুদ্ধের জোয়ার এসে  মিলল তোর জলে ।।    পদ্মারে, তোর দুই পারেতে আজও  পাখির গান শুনি আমার গানের সুরেতে  পদ্মারে, তোর দুই পারেতে ধানের  ক্ষেতে দোলা লাগে একই হাওয়াতে  কোজাগোরী আর রমজানের চাঁদ  হাসে দেখি তোর একই জলেতে ।।